*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*14. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

Tájékoztató a városi köztemető 2022. évi üzemeltetésével összefüggő bevételekről, kiadásokról, a 2023. évi Üzemeltetési és Fejlesztési Tervének elfogadása, fejlesztési költségek meghatározása

|  |
| --- |
| **Előterjesztő:** Nyakas László Panteon Kft. ügyvezető  **Készítette** : Nyakas László Panteon Kft. ügyvezető    **Törvényességi ellenőrzést végezte:** ----------------------  **Tárgyalja:**  Pénzügyi és Gazdasági Bizottság 2023.02.14. |

***Tisztelt Képviselő-testület!***

Bátaszék Város Önkormányzat Képviselő Testülete a 346/2020. (XII.18) önkormányzati határozatával döntött a kegyeleti szolgáltatást végző vállalkozóról, melynek értelmében 2021. január 1 – 2025. december 31-ig ismételten a Panteon Kegyeleti Szolgáltató Kft-t bízza meg a feladattal. A városi köztemetőt üzemeltető Kft.-vel megkötött kegyeleti közszolgáltatási szerződés 8.8. pontja értelmében a Kft. köteles tanúsítvány formájában részletes kimutatást készíteni az üzemeltetés és a fenntartás tárgyévi bevételeiről, kiadásairól és erről megbízót írásban tájékoztatni a tárgyévet követő év március 31-éig. Amennyiben az üzemeltetés és a fenntartás az elfogadott bevételt meghaladó kiadással jár, úgy az erről szóló számlát a tanúsítvánnyal együtt jogosult benyújtani.

A városi köztemetőt üzemeltető Panteon Kegyeleti Szolgáltató Kft. a 2022. évre vonatkozóan elkészítette és megküldte önkormányzatunknak az üzemeltetéssel kapcsolatos kimutatását, valamint az előírt tanúsítványt.

A tanúsítvány szerint az elmúlt évi kiadások nettó 4 980 544 Ft + 533 083 Ft ÁFA, bruttó 5 513 681 Ft összegben merültek fel. A kiadások egy része energiaköltség, (villamosenergia, gáz- és vízdíj), ezen kívül hirdetményi díjat, üzemanyagköltséget, valamint egyéb költséget is részletez az elszámolás. Jelentősebb költségtétel a hulladékszállítás, mely az elmúlt évben 1 063 093 Ft nettó összegű kiadást jelentett. A kiadások között az arányosított gondnoksági bér és annak járuléka közel 2 millió Ft-ot tesz ki. A temetői munkák nettó bérköltsége mintegy 900 000 Ft összegben merült fel. Az önkormányzati rendelet alapján beszedett bevételek összege nettó 3 413 53 Ft, az ÁFA vonzata 921 770 Ft, a bruttó bevétel 4 335 723 Ft. A bevételek az elmúlt évben sem fedezték a felmerült kiadásokat, a különbözet 1 177 958 Ft „veszteség”, amit Bátaszék Város Önkormányzatának kell megfizetni.

(A 2021. évi elszámolás szerint fizetendő összeg 1 091 523 Ft volt.)

A Kft. ügyvezetője megfogalmazta a városi temető 2023. évi üzemeltetésével összefüggő elképzeléseit is, miszerint a bátaszéki köztemetőben a 2022. évben elvégzett fejlesztéseket, karbantartásokat figyelembe véve a 2023. évre ilyen jellegű kiadást nem javasol. A kedvezőtlen gazdasági helyzetre való figyelemmel fő feladatként a temető állagmegóvását, valamint a folyamatos működtetéshez szükséges feltételek biztosítását jelölte meg.

A fentiekre figyelemmel az alábbi határozati javaslat elfogadását javasoljuk:

***H a t á r o z a t i j a v a s l a t :***

**a városi köztemető 2022. évi üzemeltetésével összefüggő bevételekről és kiadásokról szóló elszámolás és a 2023. évi fejlesztési célok jóváhagyására**

Bátaszék Város Önkormányzat Képviselő-testülete;

1. a városi köztemető 2022. évi üzemeltetésével összefüggő pénzügyi elszámolást

***aa) nettó 3 413 953.- Ft bevétellel***

***ab) nettó 4 980 544.- Ft elszámolható*** ***kiadással***

***ac) az elszámolási különbözetet – 1 566 591.- Ft nettó összeggel***

elfogadja, egyben a 2022. évben keletkezett fenntartási elszámolás kiadásait az önkormányzat. 2023. évi költségvetésében az általános tartalék terhére biztosítja a temetőt üzemeltető Panteon Kegyeleti Szolgálati Kft. részére oly módon, hogy a nettó 3 413 953 Ft bevétel kiszámlázása, illetve elszámolása mellett 2 861 000 Ft összeget feladat-ellátásra átadott pénzeszközként és nettó 2 119 544 Ft összeget számla ellenében térít meg a szolgáltatónak;

1. felkéri a város jegyzőjét, gondoskodjon az 1. pontban rögzített elszámolási különbözetnek *2023. március 31-éig* – a Panteon Kft. részére – történő átutalásáról;
2. az üzemeltető által javasoltak szerint a folyamatos működéshez szükséges állagmegóváson kívül a 2023. évre fejlesztési célt nem határoz meg.

*Határidő:* 2023. március 31. (az 1. és 2. pont esetében)

*Felelős*: dr. Firle-Paksi Anna aljegyző

(a határozat megküldéséért)

*Határozatról értesül:* Panteon Kft., Szekszárd

Bátaszéki KÖH pénzügyi iroda

Bátaszéki KÖH Városüzemeltetési Iroda

Irattár